open-index/open-wikipedia-markdown huggingface dataset:
கிமு 426 மாலி வளைகுடா ஆழிப்பேரலை

**கிமு 426 மாலியன் வளைகுடா ஆழிப்பேரலை** (*426 BC Malian Gulf tsunami*)  என்பது கிமு 426 கோடையில் கிரேக்கத்தின் மாலி மற்றும் யூபோயன் வளைகுடாக்களின் கடற்கரைகளை அழித்த ஒரு ஆழிப்பேரலையாகும்.   துசிடிடீஸ் இதன் காரணங்களை ஆராய்ந்து, ஆழிப்பேரலை நிலநடுக்கத்தால் ஏற்பட்டிருக்க வேண்டும் என்று முடிவு செய்தார்.  ஆழிப்பேரலையின் காரணத்தை புவியியல் நிகழ்வாக சரியாக விளக்கியதில் வரலாற்று ரீதியாக முதலில் தெரிவித்தவர் அவரே ஆவார்.  எரோடோட்டசு, இதற்கு மாறாக, பொசைடானின் தெய்வீக கோபமே பொடிடேயா ஆழிப்பேரலைக்கு காரணம் என்று கூறினார். 

## பண்டைய பதிவுகள்
மாலியன் வளைகுடா ஆழிப்பேரலை கிமு 426 கோடையில் ஏற்பட்ட தொடர்ச்சியான நிலநடுக்கங்களில் ஒன்றினால் ஏற்பட்டது, இது பெலோபொன்னேசியன் போரின் போக்கை பாதித்தது. முன்னேறி வந்த ஸ்பார்டான்கள் அட்டிகா மீதான அவர்களின் திட்டமிட்ட படையெடுப்பை கைவிடும்படி செய்வித்ததுது.  கிரேக்கம் முழுவதும் தீவுகளின் சில பகுதிகள் நீரில் மூழ்கியதாகவும், ஆறுகள் நிரந்தரமாக தம் போக்கை மாற்றிக்கொண்டதாகவும், நகரங்கள் அழிவுற்றதாகவும் இசுட்ராபோ தெரிவித்தார்.  ஆழிப்பேரலை மாலி வளைகுடாவின் கரையோரத்தை மூன்று வெவ்வேறு இடங்களில் தாக்கியது,  உள்நாட்டில் முக்கால் மைல் தொலைவில் உள்ள நகரங்கள் வரை அலை வந்தடைந்தது.  ஆழிப்பேரலையின் பலம் என்னவென்றால், ஒரு கப்பல்துறையிலிருந்த ஒரு கப்பலானது தூக்கி நகரச் சுவரின் மீது வீசப்பட்டது. 

நிலநடுக்கம், கடல் நீர் பின்வாங்குதல் மற்றும் பேரலை ஆகியவற்றை வரிசையாக துசிடிடீஸ் குறிப்பிட்டுள்ளார்.

கிமு 426 மாலியன் வளைகுடா ஆழிப்பேரலை ஏற்பட காரணமான நிலநடுக்க மையம் இன்னும் கண்டறியப்படவில்லை என்றாலும், கடலடி நிலச்சரிவைக் காட்டிலும் யூபோயன் வளைகுடாவில் ஏற்பட்ட உரசுமுணை ஒன்றில் மேலோடு நகர்வே காரணமாக இருக்கலாம் என சான்றுகள் சுட்டிக்காட்டுகின்றன. 

## அடிக்குறிப்புகள்

பகுப்பு:கிமு 426
பகுப்பு:Coordinates on Wikidata
பகுப்பு:கிரேக்கத்தில் ஆழிப்பேரலைகள்
பகுப்பு:பாரம்பரிய கிரேக்கம்
லஞ்சாங்

**லஞ்சாங்** (மலாய்: *Lanchang*; ஆங்கிலம்: *Lanchang*); என்பது மலேசியா, பகாங் மாநிலத்தில், தெமர்லோ மாவட்டத்தில் அமைந்துள்ள ஒரு நகரம். காராக், மெந்தகாப் நகரங்களுக்கு இடையில் அமைந்துள்ளது. கிழக்கு கடற்கரை விரைவுச்சாலை வழியாக இந்த நகரத்திற்குச் செல்லலாம்.

கோலா கண்டா யானைகள் பாதுகாப்பு மையம் *(Kuala Gandah Elephant Conservation Centre)* இந்த லஞ்சாங் நகர்ப் பகுதியில் தான் அமைந்துள்ளது. இந்தக் கோலா கண்டா யானைகள் பாதுகாப்பு மையம்தான் இந்தச் சிறிய நகரத்தின் முக்கிய ஈர்ப்பு இடமாக உள்ளது. இந்த யானைகள் பாதுகாப்பு மையம் 1974-ஆம் ஆண்டில் திறக்கப்பட்டது.

## பொது

'லஞ்சாங் நகர்ப்பகுதி விவசாயத் துறைக்கு முக்கியத்துவம் வழங்குகிறது. முன்பு காலத்தில், இங்கு பல ரப்பர் தோட்டங்கள் இருந்தன. பல தமிழ்ப்பள்ளிகலும் உருவாகின. விவசாய நடவடிக்கைகளினால் இன்று லஞ்சாங் நன்கு செழித்து வருகிறது. இந்த நகர்ப்பகுதி குறைந்த மக்கள் தொகையைக் கொண்டது. அத்துடன் விவசாயம் செய்வற்கு அதிக நிலம் உள்ளது. விவசாயம் சாஅர்ந்த தொழில்களில் நிறைய வேலை வாய்ப்புகள் உள்ளன.

## லஞ்சாங் தமிழ்ப்பள்ளிகள்

பகாங் மாநிலத்தின் தெமர்லோ மாவட்டத்தில் *(Temerloh District)* 2 தமிழ்ப்பள்ளிகள் உள்ளன. அவற்றில் 56 மாணவர்கள் பயில்கிறார்கள். 16 ஆசிரியர்கள் பணியாற்றுகிறார்கள்.

## மேற்கோள்கள்

## மேலும் காண்க
* மலேசியத் தேசியப் பூங்காக்களின் பட்டியல்

பகுப்பு:மலேசிய நகரங்கள்
பகுப்பு:பகாங் நகரங்கள்
பகுப்பு:பகாங்
இளநிலை பார்வை அளவையியல்

**இளநிலை பார்வை அளவையியல்** (*Bachelor of Optometry*) என்பது பார்வை அளவையியல் துறையில் வழங்கப்படும் நான்கு ஆண்டு பட்டப் படிப்பு ஆகும். ஓர் அங்கீகரிக்கப்பட்ட பல்கலைக்கழகத்தின் கீழ் இயங்கும் பார்வை அளவையியல் பள்ளியில் படித்து பட்டம் பெற்றவுடன் வழங்கப்படுகிறது.  கண் மற்றும் அதனுடன் இணைந்த உறுப்புகள், ஒளிவிலகல் பிழைகளை சரிசெய்தல், கண் நோய்களுக்கான சிகிச்சை மற்றும் மேலாண்மை தொடர்பான அறிவை பெறும் வகையில் இப்பட்டப் படிப்பின் பாடத்திட்டம் வடிவமைக்கப்பட்டுள்ளது. நான்கு வருட கல்வி கற்றலும் ஒரு கண் பராமரிப்பு மையத்தில் ஒரு வருட மருத்துவப் பயிற்சியையும் உள்ளடக்கியதே இளநிலை பார்வை அளவையியல் படிப்பாகும். கண் சிகிச்சை நிபுணர் என்று அழைக்கப்படுவதற்கும், உலகின் பல நாடுகளிலும் பார்வை மருத்துவப் பயிற்சி செய்வதற்கும் இந்தப் பட்டம் ஒரு குறைந்தபட்ச தகுதியாகும். 

இளநிலை பார்வை அளவையியல் பட்டம் தற்போது ஆத்திரேலியா, வங்காளதேசம், பிரேசில், இந்தியா, நேபாளம், ஓமன் போன்ற நாடுகளில் வழங்கப்படுகிறது.

## மேற்கோள்கள்

பகுப்பு:கண் மருத்துவம்
பகுப்பு:இளநிலைப் பட்டங்கள்
சுங்கச்சாவடி மெற்றோ நிலையம்

**சுங்கச்சாவடி மெற்றோ நிலையம்** (*Tollgate metro station*) அல்லது சுங்கச்சாவடி மெட்ரோ நிலையம் என்பது சென்னை மெட்ரோவின் வழித்தடம் 1 விரிவாக்கத்தில் உள்ள ஒரு மெட்ரோ நிலையம் ஆகும். சென்னை மெட்ரோவின் நீலவழித்தடத்தில் உள்ள 26 நிலையங்களில் இந்த நிலையமும் ஒன்றாகும். இந்த நிலையம் சுங்கச்சாவடி மற்றும் சென்னையின் வடக்கு புறநகர்ப் பகுதிகளுக்குச் சேவை செய்யும் நிலையமாக உள்ளது.

## வரலாறு
இந்த நிலையம் 14 பிப்ரவரி 2021 அன்று திறக்கப்பட்டது. இந்நிலை I நீலவழித்தடம் வடக்கு விரிவாக்கத்தின் துவக்கத்துடன் தொடங்கப்பட்டது.

## நிலையம்

### கட்டமைப்பு
சுங்கச்சாவடி என்பது நீலவழித்தடத்தில்  அமைந்துள்ள ஒரு உயர்மட்ட மெற்றோ நிலையமாகும்.

## மேலும் பார்க்கவும்

* சென்னை
* சென்னை மெட்ரோ நிலையங்களின் பட்டியல்
* சென்னையில் உள்ள தொடருந்து நிலையங்கள்

## மேற்கோள்கள்

## வெளி இணைப்புகள்

* 

* ''நகர்ப்புற ரயில்.'' ''நிகர'' - உலகில் உள்ள அனைத்து மெட்ரோ அமைப்புகளின் விளக்கங்கள், ஒவ்வொன்றும் அனைத்து நிலையங்களையும் காட்டும் திட்ட வரைபடத்துடன்.

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை மெட்ரோ நிலையங்கள்
கண் பரிசோதனை சட்டகம்

**கண் பரிசோதனை சட்டகம்** (*Ophthalmic trial frame*) என்பது கண் மருத்துவர்கள் மற்றும் பார்வை அளவையியல் நிபுணர்கள் போன்ற கண் மருத்துவ நிபுணர்களால் பயன்படுத்தப்படும் ஒரு கருவியாகும். இது அடிப்படையில் பல அலகுகளைக் கொண்ட சரிசெய்து கொள்ளக்கூடிய கண்ணாடி சட்டகமாகும். துல்லியமான பார்வைத் திறனை அடைய உதவும் பார்வை திருத்தும் வில்லைகள், பிற துணைக்கருவிகள் மற்றும் விழித்திரை நோக்கியையும் ஏந்திக்கொள்ள இச்சட்டகம் பயன்படுத்தப்படுகிறது.
## பயன்கள்
நோயாளியின் ஒளிவிலகல் பிழை, கண் கூச்சம், வெள்ளெழுத்து நோய் போன்றவற்றை அளவிட உதவும் வில்லைகள்,  பட்டகம் அல்லது ஊசித்துளை வட்டு போன்ற கருவிகளைப் பிடித்துக் கொள்ளப் பயன்படுகிறது. பரிசோதனைச் சட்டகத்தின் அலகுகள் வில்லைகளை சரியான நிலையில் வைத்திருக்க அனுமதிக்கின்றன.

வில்லைகளைக் கொண்டிருக்கும் ஒளிவிலக்கிகள் விரைவான ஒளிவிலகலை அனுமதித்தாலும், நோயாளியின் உட்காரும் நிலை மற்றும் விருப்பமான பணி தூரத்தில் கிட்டப் பார்வையை பரிசோதிக்க உதவுகிறது. சட்டகக் கருவி  கையடக்கமாக இருப்பதால், குடியிருப்பு வருகைகள் மற்றும் வெளிப்புற முகாம்களின் போது பார்வை மற்றும் விழித்திரை சோதனைகளுக்குச் சட்டகம் சிறந்ததாக உள்ளது. கண் பரிசோதனை சட்டகம் மிகவும் இயற்கையான பார்வையை அனுமதிப்பதால், குறைந்த பார்வை கொண்ட நோயாளிகளால் சோதனை சட்டக ஒளிவிலகல் விரும்பப்படுகிறது.
## உட்கூறுகள்
ஒரு சிறந்த பரிசோதனைச் சட்டகத்தில் குறைந்தபட்சம் 3 அலகுகள் உள்ளன. கோள வில்லைகள், உருளை வில்லைகள், ஊசித்துளை வட்டுகள் போன்றவற்றை பிடித்துக் கொள்ள இவை பயன்படுகின்றன. பார்வைச் சிதறலுக்கான அச்சுக் கோணம் வெளியில் தெரியும் அலகில் குறிக்கப்படுகிறது. கண்பாவை தூரம், பக்க கோணம், உயரம் மற்றும் உருளை வில்லை அச்சை சரிசெய்ய குமிழ்கள் வைக்கப்பட்டுள்ளன. கண்களுக்கு முன்னால் உள்ள வில்லைகளை சரியாக நிலைநிறுத்துவதற்கு உதவும் மூக்குக் கண்ணாடி தொகுதியை முன்-பின்புறமாகவும் மேல்-கீழாகவும் நகர்த்தலாம்.  சட்டகத்தின் கால்களின் நீளத்தையும் சரிசெய்யலாம். இரு பக்கத் தொகுப்புகளின் நிலைகள் கண்பாவைகளிடை தூரத்தின் சரியான அளவீட்டைக் கொடுக்கின்றன. 

File:Ophthalmic trial frame 5.jpg|பரிசோதனை சட்டகத்தின் மேல்பக்கத் தோற்றம்
File:Step 2) Searching for Astigmatism.jpg|பார்வைச் சிதறல் சோதனை செய்யும் போது பரிசோதனை சட்டகத்தை அணிந்துள்ள நோயாளி 
File:Lens changing technique in eye test.jpg|ஒளிவிலகல் சோதனை செய்யும் போது பரிசோதனை சட்டகத்தை அணிந்துள்ள நோயாளி
File:Maddox rod with trial frames.png|பரிசோதனை சட்டகத்துடன் இரட்டை மேதாக்சு கழி சோதனை


## மேற்கோள்கள்

பகுப்பு:கண் மருத்துவம்
சரகர் உறுதிமொழி

**சரகர் உறுதிமொழி** அல்லது **சரகா சபாத்** (*Charaka shapath*) அல்லது **சர்கா பிரமாணம்** என்பது சரகர் இயற்றிய சரக சம்ஹிதையில் உள்ள ஒரு குறிப்பிட்ட பகுதி ஆகும். இது ஆயுர்வேதம் மருத்துவ உறுதிமொழி (இந்திய பாரம்பரிய மருத்துவம்) பற்றிய சமசுகிருத உரை ஆகும். இது பொது ஊழிக்கு முன் 100 மற்றும் பொது ஊழி 200க்கு இடையில் இயற்றப்பட்டதாக நம்பப்படுகிறது. சரகர் உறுதிமொழி என்று குறிப்பிடப்படும் பத்தியானது, மருத்துவ அறிவியலின் வருங்கால மாணவர்களுக்கு ஆசிரியரின் அறிவுறுத்தல்களின் தொகுப்பாக எழுதப்பட்டுள்ளது. 

சரக சம்கிதையின் கூற்றுப்படி, இந்த அறிவுறுத்தல்களுக்குக் கீழ்ப்படிவதற்கான நிபந்தனையற்ற உறுதிமொழி மருத்துவ அறிவியலில் கற்பிக்கத் தகுதி பெறுவதற்கு அவசியமான முன்னிபந்தனையாகும். மாணவப் பருவத்தில் துறவு கடைப்பிடிக்க வேண்டியதன் அவசியம், மாணவர்-ஆசிரியர் உறவு, நோயாளியின் நல்வாழ்வுக்காகத் தன்னை முழுமையாக அர்ப்பணிப்பதன் முக்கியத்துவம், யாரை எவ்வாறு நடத்த வேண்டும், பெண்களிடம் எப்படி நடந்து கொள்ள வேண்டும் மற்றும் பலவற்றைப் பற்றிய தெளிவான வழிமுறைகளைத் தொடர்புடைய பிரச்சினைகள் குறித்து இப்பகுதி வழங்குகிறது. சரக சம்ஹிதையில் விமான ஸ்தானத்தின் (மூன்றாவது ஸ்தானம்) அத்தியாயம் 8 -ல் 13-14 பத்திகளாக இந்த பகுதி தோன்றுகிறது.

## சரகர் உறுதி மொழி: ஆங்கில மொழிபெயர்ப்புடன் தேவநாகரியில் உரை
தேவநாகரி நடையில் சமசுகிருத மொழியில் சரக ஷபத்தின் அசல் உரை மற்றும் அதன் ஆங்கில மொழிபெயர்ப்புடன் கீழே உருவாக்கப்பட்டுள்ளது. உரை மற்றும் மொழிபெயர்ப்பு பெரும்பாலும் *சரக சம்ஹிதா*, ஸ்ரீ கலப்குவெர்பா ஆயுர்வேத சமூகம், ஜாம்நகர் இந்தியா, 1947, தொகுதி II, பக். 865–871. அசல் சமஸ்கிருதப் பதிப்பு, ஐதராபாத்தில் உள்ள தேசிய இந்திய மருத்துவப் பாரம்பரியக் கழகத்தின் இணையத்தில் மின் புத்தகமாகவும் கிடைக்கிறது.

## இப்போகிரட்டிக் உறுதிமொழிக்குப் பதிலாக சரகா உறுதிமொழி சர்ச்சை
இந்தியாவில் உள்ள அனைத்து மருத்துவக் கல்லூரிகளின் அதிகாரிகளுடனான கலந்துரையாடல் கூட்டத்தில், இந்தியத் தேசிய மருத்துவ ஆணையம், மருத்துவக் கல்லூரிகளில் பெற்றோர்களுடன் மருத்துவ உடை அணியும் விழாவை நடத்தும் போது, இப்போக்கிரட்டீசு உறுதிமொழி ஏற்பதற்கு பதிலாக "மகரிஷி சரகர் உறுதிமொழி" என்ற திட்டத்தை முன்வைத்தது. பல மருத்துவ பயிற்சியாளர்கள் தனித்தனியாகவும் கூட்டாகவும் இந்த முன்மொழிவுக்கு எதிர்ப்பு தெரிவித்தனர்.

## கூடுதல் தகவல்களுக்காக
*
*
*
*
*For another English translation of the Charak shapath see: 

## மேற்கோள்கள்

பகுப்பு:மருத்துவம்
பகுப்பு:ஆயுர்வேதம்
பகுப்பு:மருத்துவ உறுதியேற்புகள்
கைப்பேசி கலைச்சொல் அகராதி (நூல்)

**கைப்பேசி கலைச்சொல் அகராதி** (*Dictionary of Mobile Technical Terms: English -Tamil*) என்ற இந்நூல், கோ. பழனிராஜன், லெ. ராஜேஷ், மு. முகமது யூனுஸ், அகிலன் இராசரெத்தினம் ஆகியோரால் எழுதப்பட்ட நூல் ஆகும். இந்நூலுக்கு சென்னைப் பல்கலைக்கழக, தமிழ்ப் பேரகராதித் திருப்பணித் திட்ட முதன்மைப் பதிப்பாசிரியர் வ, ஜெயதேவன் ஆய்வுரையும், சென்னைப் பல்கலைக்கழக மேனாள் தமிழ்த் துறைத்தலைவர், ந. தெய்வ சுந்தரம், மைசூர் இந்திய மொழிகள் நடுவண் நிறுவன இந்திய மொழிகள் தரவகத்திட்டத் தலைவர் எம். இராமமூர்த்தி மைசூர் தேசிய மொழிபெயர்ப்பு திட்ட ஆலோசனைக் குழு உறுப்பினர் ச. இராதாகிருட்டிணன் அணிந்துரையும் வழங்கியுள்ளனர்.  நூலாசிரியர்கள் முன்னுரையில் நூல் குறித்த செய்திகளைப் பதிந்துள்ளார்.

## நூலின் பகுதிகள்
இந்நூல் கீழ்கண்டப் பகுதிகளைக் கொண்டுள்ளது.
* கைப்பேசி கலைச்சொற்கள்
* நிறுவனப் பெயர்கள்
* குறுஞ்செயலிப் பெயர்கள்

## நூலின் சிறப்பு
தமிழ்நாடு அரசின் தமிழ் வளர்ச்சித் துறையால் ஆண்டுதோறும் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் ‎31 வகைப்பாடுகளில் சிறந்த நூல் மற்றும் நூலாசிரியர், பதிப்பகங்கள் தேர்வு செய்யப்பட்டு பரிசுகள் வழங்கப்பட்டு வருகின்றன. 2016ஆம் ஆண்டு வெளியான நூல்களில் அகராதிப் பிரிவில் சிறந்த நூலாக இந்நூல் தேர்வு செய்யப்பட்டது.

## மேற்கோள்கள்

பகுப்பு:இந்தியத் தமிழ் நூல்கள்
பகுப்பு:அகராதிகள்
சோமன துடி

**சோமன துடி**  (*Chomana Dudi*, பொருள்: சோமனின் உடுக்கை) என்பது கன்னட மொழியில் வெளிவந்த ஒரு திரைப்படம் ஆகும். இது சிவராம காரந்த் இதே பெயரில் எழுதிய புதினத்தை அடிப்படையாகக் கொண்டு திரைப்படமாக்கப்பட்டது. 1975 ஆம் ஆண்டு வெளிவந்த இப்படம் சிறந்த படத்திற்கான இந்தியாவின் தேசிய விருதான ''தங்கத் தாமரை'' விருதைப் பெற்றது.

## கதைச்சுருக்கம்
சோமா போகனஹள்ளி என்ற கிராமத்தில் வசிக்கும் கொத்தடிமைத் தொழிலாளி ஆவார், அவர் தாழ்த்தப்பட்ட வகுப்பைச் சேர்ந்தவர் என்பதால், தனது குடும்பத்துடன் பண்ணையாரிடம் வேலை செய்கிறார்.  அவரது சமூக அந்தஸ்து காரணமாக, அவருக்கு சொந்தமாக நிலம் இல்லை. காட்டில் வழிதவறி வந்த  ஒரு ஜோடி காளை மாடுகளை அவர் வளர்த்து வருகிறார். அவற்றை பயன்படுத்தி நிலத்தை உழ சொந்தநிலமில்லை. அவர் கிறித்தவ மறைபணியார்களுடன் தொடர்பு கொள்கிறார். அவர்கள் அவருக்கு நிலத்தின் மீது ஆசை காட்டி அவரை மதம் மாற்ற முயற்சிக்கின்றனர். ஆனால் சோமா தனது சமய நம்பிக்கையை விட்டுவிட விரும்பவில்லை. விதி வசத்தால் பாதிப்புற்ற இவர், தன் கோபத்தை, தன்னிடமிருந்த உடுக்கையை அடித்து வெளிப்படுத்துகிறார்.

அவருக்கு நான்கு மகன்களும் ஒரு மகளும் உள்ளனர்; அவருடைய மூத்த மகன்களில் இருவர் தொலைதூர காபி எஸ்டேட்டில், சோமாவின் கடனுக்காக கங்காணியால் வேலைக்கு அழைத்துச் செல்லப்படுகின்றனர். ஒரு மகன் காலராவால் இறக்கிறான், மற்றொருவன் ஒரு கிறித்தவப் பெண்ணை திருமணம் செய்து கிறித்தவத்துக்கு மாறுகிறான். அவரது மகள் பெள்ளி தோட்டத்தில் வேலை செய்கிறாள். தோட்ட உரிமையாளரிடம்  எழுத்தராக பணியாற்றும் மண்வெலா என்பவனின்  கவர்ச்சியில் மயங்குகிறாள். சோமாவின் கடனைத் தள்ளுபடி செய்த தோட்ட உரிமையாளர், பெள்ளியைக் கற்பழிக்கிறான். அவள் சோமாவின் வீட்டிற்குத் திரும்பி அவனிடம் நடந்த உண்மையைச் சொல்கிறாள். அவரது இளைய மகன் தீண்டத்தகாதவன் என்ற காரணத்தால், ஆற்றில் மூழ்கிய அவனை யாரும் காப்பாற்ற முன்வரவில்லை. எனவே ஆற்றில் மூழ்கி இறந்துபோகிறான். பின்னர் சோமன் ஒரு நாள், தனது மகளை மண்வேலாவுடன் நெருங்கிப் பழகுவதைக் காண்கிறார். கோபத்தில் அவளை அடித்து வீட்டை விட்டு விரட்டுகிறார்.  ஆவேசமாக பண்ணையாரின் நிலத்தை உழுகிறார். பின்னர் தனது காளைகளை காட்டுக்குள் விரட்டுகிறார். ஆத்திரம் தீராமல் தன் கலப்பையை சுக்குநூறாக உடைத்து தீவைக்கிறார். படத்தின் முடிவில்  சோமா தனது வீட்டிற்குள் கதவை அடைத்துக் கொண்டு இறக்கும் வரை உடுக்கை வாசிக்கத் தொடங்குகிறார்.

## விருதுகள்
* சிறந்த திரைப்படத்திற்கான தேசிய திரைப்பட விருது (1976)
* சிறந்த நடிகருக்கான தேசிய திரைப்பட விருது - எம். வி. வாசுதேவ ராவ் (1976)
* சிறந்த கதைக்கான தேசிய திரைப்பட விருது - கே. சிவராம் கரந்த்

; கருநாடக அரசு திரைப்பட விருதுகள் 1975-76

* முதல் சிறந்த படம்
* சிறந்த நடிகர் - எம்.வி.வாசுதேவ் ராவ்
* சிறந்த துணை நடிகை - பத்மா குமாதா
* சிறந்த கதையாசிரியர் - சிவராம் காரந்த்
* சிறந்த திரைக்கதை - சிவராம் கரந்த்
* சிறந்த ஒலிப்பதிவு - கிருஷ்ணமூர்த்தி

## மேற்கோள்கள்

## உசாத்துணை

*

## வெளி இணைப்புகள்
* 

பகுப்பு:இந்தியக் கன்னடத் திரைப்படங்கள்
பகுப்பு:1975 கன்னடத் திரைப்படங்கள்
எச்பிஓ மாக்சு

**எச்பிஓ மாக்சு** () என்பது வார்னர் புரோஸ். டிஸ்கவரிக்கு சொந்தமான அமெரிக்க நாட்டு சந்தா அடிப்படையிலான கோரிய நேரத்து ஒளித சேவை ஆகும். இந்த சேவை மே 27, 2020 அன்று அமெரிக்காவில், இலத்தீன் அமெரிக்கா மற்றும் கரிபியன் நாடுகளிலும் ஜூன் 29, 2021 அன்று அந்தோரா, எசுப்பானியா மற்றும் நோர்டிக் நாடுகளிலும் அக்டோபர் 26, 2021 இல் நெதர்லாந்து, போர்த்துக்கல் மற்றும் மார்ச் 8, 2022 அன்று மத்திய மற்றும் கிழக்கு ஐரோப்பா  நாடுகளிலும் தொடங்கப்பட்டது.

இது எச்பிஓ என்ற பெயரில் கட்டணத் தொலைக்காட்சிச் சேவையின் உள்ளடக்கத்தைச் சுற்றிக் கட்டமைக்கப்படும் போது, எச்பிஓ மாக்சு முக்கியமாக வார்னர் புரோஸ். டிஸ்கவரியின் பல்வேறு திரைப்படம் மற்றும் தொலைக்காட்சி உரிமைகளுக்கான உள்ளடக்க மையமாக செயல்படுகிறது.

2021 இன் இறுதியில் எச்பிஓ மற்றும் எச்பிஓ மாக்சு மொத்தம் 73.8 மில்லியன் செலுத்தும் உலகளாவிய சந்தாதாரர்களைக் கொண்டிருந்தன. 2022 இன் இறுதியில் எச்பிஓ மற்றும் எச்பிஓ மாக்சு 76.8 மில்லியன் உலகளாவிய சந்தாதாரர்களைக் கொண்டிருந்தன.

## வரலாறு
அக்டோபர் 10, 2018 அன்று வார்னர் மீடியா 2019 இன் பிற்பகுதியில் அதன் பொழுதுபோக்கு உள்ளடக்கத்தைக் கொண்ட ஒரு ஓடிடி தள சேவையைத் தொடங்குவதாக அறிவித்தது. இந்த சேவைக்கான அசல் திட்டம் 2019 ஆம் ஆண்டின் பிற்பகுதியில் தொடங்கப்பட்டடு, மே 27, 2020 அன்று அதிகாரப்பூர்வமாக தனது சேவையை ஆரம்பித்தது.

## மேற்கோள்கள்

பகுப்பு:2020 நிறுவனங்கள்
பகுப்பு:கோரிக்கை சேவைகளில் சந்தா காணொளிகள்
பகுப்பு:இணைய தொலைக்காட்சி ஓடை சேவைகள்
பகுப்பு:ஆண்ட்ராய்டு மென்பொருட்கள்
பகுப்பு:ஐஓஎஸ் மென்பொருட்கள்
பகுப்பு:மேலதிக ஊடக சேவை நிறுவனங்கள்
கிமு 479 பொடிடேயா நிலநடுக்கம்

**கிமு 479 பொடிடேயா ஆழிப்பேரலை** (*479 BC Potidaea earthquake*) என்பது மனித வரலாற்றில் பதிவான மிகப் பழமையான ஆழிப்பேரலை ஆகும்.   ஏஜியன் கடலில் ஏற்பட்ட Ms 7.0 நிலநடுக்கத்தால் ஆழிப்பேரலை ஏற்பட்டதாக நம்பப்படுகிறது.  அகாமனிசியப் பேரரசில் இருந்து படையெடுத்து வந்த பாரசீகர்களிடமிருந்து பொடிடேயாவின் குடியேற்றத்தை இந்த ஆழிப்பேரலை காப்பாற்றியதாக கருதப்படுகிறது.

## புவி ஒட்டுக்குரிய அமைப்பு
ஏஜியன் கடல் என்பது ஏஜியன் கடல் புவித்தட்டுக்குள்ளும் அதைச் சுற்றியும் சிக்கலான புவிமேலோட்டுப் பேரியக்கத்துடன் தொடர்பு கொண்ட ஒரு நில அதிர்வு செயல்பாடு உள்ள பகுதி ஆகும். ஏஜியன் கடலில் ஏற்படும் நில அதிர்வு என்பது லித்தோஸ்பெரிக் புவித்தட்டின் செயலினால் ஏற்படுகிறது.

## நிலநடுக்கம்
 7.0 நிலநடுக்கம் மசிடோனியாவில் எங்கோ நிலநடுக்க மையத்தைக் கொண்டிருந்தது. 

## ஆழிப்பேரலை
கிரேக்கத்தின், பொடிடியா என்ற கடலோர நகரத்தை பாரசீகர்கள் முற்றுகையிட்ட போது, பாரசீகப் படையினர், வழக்கத்திற்கு மாறாக கடல் நீர் உள்வாங்குவதை தங்களுக்கு சாதகமாக பயன்படுத்திக் கொள்ள முயன்றவர்கள், "அதற்கு முன் காணாத ஒரு பெரிய வெள்ளமாக உயர்ந்த அலை" வந்ததைக் கண்டு ஆச்சரியப்பட்டார்கள் என்று எரோடோடஸ் தெரிவிக்கிறார். திடீரென ஏற்பட்ட இந்த வெள்ளத்திற்கு பொசைடனின் கோபமே காரணம் என்று எரோடோடஸ் கூறுகிறார்.  டொரோனியன் வளைகுடாவில் பெரிய ஆழிப்பேரலை வந்தது, இது பொடிடியாவை அழித்தது.  குடியேற்றத்ததை ஆக்கிரமிக்க முயன்ற பல பாரசீக கப்பல்களை ஆழிப்பேரலை மூழ்கடித்தது. பல நூறு வீரர்களை மூழ்கடித்து கொன்றது.    ஆழிப்பேரலை குறித்த சான்று இன்னும் சர்ச்சைக்குரியதாகவே உள்ளது. அதன் தோற்றம் வானிலை விளைவுகள் அல்லது கடலினுள் ஏற்பட்ட நிலச்சரிவு போன்றவை காரணமாக கூறப்படுகிறது. இருப்பினும் புயல் ஏற்பட்டதாக வரலாற்று ஆவணங்கள் குறிப்பிடவில்லை. 

## குறிப்புகள்

பகுப்பு:கிமு 479
பகுப்பு:கிரேக்கத்தில் ஆழிப்பேரலைகள்
வார்னர் புரோஸ். டிஸ்கவரி

**வார்னர் புரோஸ். டிஸ்கவரி** () என்பது அமெரிக்க நாட்டு பன்னாட்டு மக்கள் ஊடகம் மற்றும் பொழுதுபோக்கு குழும நிறுவனம் ஆகும். இந்த நிறுவனம் ஏ டி அன்ட் டி ஆல் வார்னர் மீடியாவில் இருந்து விலகி, ஏப்ரல் 8, 2022 அன்று டிசுக்கவரி கொமுயுனிக்கேசன்சு உடன் இணைந்து உருவாக்கப்பட்டது.

இந்த நிறுவனத்தின் மூலம் கேளிக்கைப் பூங்கா, வரைகதை புத்தகம், திரைப்படம், இசை, தொலைக்காட்சி நிகழ்ச்சி, நிகழ்பட ஆட்டம், இணைய தளம் போன்ற பல பொழுதுபோக்கு உற்பத்திகளை உருவாக்குகின்றது. இது வரைகதை புத்தக வெளியீட்டாளரான டிசி காமிக்ஸின் உரிமையாளராகவும் உள்ளது.

## மேற்கோள்கள்

பகுப்பு:2022 நிறுவனங்கள்
பகுப்பு:அமெரிக்க பொழுதுபோக்கு நிறுவனங்கள்
பகுப்பு:அமெரிக்க ஊடக நிறுவனங்கள்
பகுப்பு:நாசுடாக்கில் பட்டியிலடப்பட்டுள்ள நிறுவனங்கள்
பகுப்பு:பன்னாட்டுப் பெருநிறுவனங்கள்
பர்கத்துல்லா கான்

**பர்கத்துல்லா கான்**(Barkatullah Khan 25 அக்டோபர் 1920 - 11 அக்டோபர் 1973) இந்திய மாநிலமான ராஜஸ்தானின் அரசியல்வாதி மற்றும் இந்திய தேசிய காங்கிரஸ் கட்சியின் தலைவர் ஆவார். அவர் 1972 ஆண்டில் திஜாரா சட்டமன்ற தொகுதியிலிருந்து ராஜஸ்தான் மாநில சட்டசபைக்கு தேர்ந்தெடுக்கப்பட்டார்.

## கல்வி
லக்னோ பல்கலைகழகத்தில் சட்டம் பயின்றார், அப்போது பெரோஸ் காந்தியைச் சந்தித்தார்; இதுவே பின்னர் காங்கிரஸில் சேர காரணமாயிற்று.

## மாநிலங்களவை உறுப்பினர்
03-04-1952 முதல் 02-04-1954 வரை மற்றும் 03-04-1954 முதல் 21-03-1957 வரை, என இரண்டு முறை மாநிலங்களவை உறுப்பினராக தேர்ந்தெடுக்கப்பட்டு பணியாற்றினார்.

ராஜஸ்தானின் முதலமைச்சராக 9 ஜூலை 1971 முதல் 11 அக்டோபர் 1973 வரை பதவி வகித்தார், பதவிக்காலத்திலேயே தனது 53 வயதில் மாரடைப்பால் இறப்பெய்தினார். இராஜஸ்தான் மாநிலத்தின் முதலமைச்சராக பதவி வகித்த ஒரே முஸ்லிம் இவர் மட்டும் தான் என்பது குறிப்பிடத்தக்கது.

## நினைவு மைதானம்
இவர் நினைவாக 1986 ஆம் ஆண்டு பர்கத்துல்லா கான் விளையாட்டு மைதானம் உருவாக்கப்பட்டது.

## குடும்பம்
வழக்கறிஞரும், மாநிலங்களவை உறுப்பினருமான உசி கானைத் திருமணம் செய்தார்.

## மேற்கோள்கள்

பகுப்பு:1920 பிறப்புகள்
பகுப்பு:1973 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:ராஜஸ்தான் அரசியல்வாதிகள்
பகுப்பு:இந்திய முஸ்லிம்கள்
பகுப்பு:மாநிலங்களவை உறுப்பினர்கள்
வார்னர் புரோஸ். இயங்குபடம்

**வார்னர் புரோஸ். இயங்குபடம்** () என்பது அமெரிக்க நாட்டு இயங்குபட இசுடியோ ஆகும். இது வார்னர் புரோஸ். என்டர்டெயின்மென்ட்டின் ஒரு பகுதியாகவும், வார்னர் புரோஸ். டிஸ்கவரியின் துணை நிறுவனமும் ஆகும். இந்த இஸ்டுடியோ லூனி ட்யூன்சு மற்றும் மெர்ரி மெலடிசு போன்ற கதாபாத்திரங்களுடன் நெருக்கமாக தொடர்புடையது. இது 1933 முதல் 1963 வரையிலும், 1967 முதல் 1969 வரையிலும் லூனி ட்யூன்சு மற்றும் மெர்ரி மெலடீசு கார்ட்டூன் குறும்படங்களைத் தயாரித்த இசுடியோவான 'வார்னர் புரோஸ். கார்ட்டூன்களின்' வாரிசாக இந்த இசுடியோ உள்ளது.

வார்னர் தனது இயங்குபட பிரிவை லூனி ட்யூன்சு தொடர்பான படைப்புகளை உருவாக்க 1980 இல் மீண்டும் நிறுவினார், மேலும் டைம் வார்னருடன் (பின்னர் வார்னர் மீடியா என அழைக்கப்பட்டது) 1996 இல் இணைக்கப்பட்டது. இது மார்ச்சு 15, 1980 இல் வார்னர் பிரதர்ஸ் கார்ட்டூன் என்ற பெயரில் ஆரம்பிக்கப்பட்டு பின்னர் 1957 முதல் 2001 வரை  கான்னா-பார்பரா என்ற பெயரில் இயக்கியது.

சமீபத்திய ஆண்டுகளில் வார்னர் புரோஸ். இயங்குபடம், டிசி காமிக்ஸ், மெட்ரோ-கோல்ட்வின்-மேயர் கார்ட்டூன் இசுடியோ (டர்னர் என்டர்டெயின்மென்ட் கோ வழியாக) உட்பட வார்னர் பிரதர்ஸுக்குச் சொந்தமான பிற சொத்துக்களால் உருவாக்கப்பட்ட தொலைக்காட்சி மற்றும் நேரடி காணொளி இயங்குபடங்களை  தயாரிப்பதில் முதன்மையாக கவனம் செலுத்துகிறது.

## மேற்கோள்கள்

## வெளி இணைப்புகள்
* 

பகுப்பு:1980 நிறுவனங்கள்
இயங்குபடம்
பகுப்பு:அமெரிக்கத் திரைப்படத் தயாரிப்பு நிறுவனங்கள்
பகுப்பு:அமெரிக்க இயங்குபட படப்பிடிப்பு வளாகங்கள்
பகுப்பு:அமெரிக்க பொழுதுபோக்கு நிறுவனங்கள்
புனித திரித்துவ தேவாலயம், ஏற்காடு

thumb|புனித திரித்துவ ஆங்கிலிகன் தேவாலயம், ஏற்காடு
**புனித திரித்துவ தேவாலயம், ஏற்காடு** இந்தியாவின் தமிழ்நாடு, ஏற்காட்டில் 1834-ஆம் ஆண்டு கட்டப்பட்டது. 1853-ஆம் ஆண்டு ஏற்பட்ட  சேதத்திற்குப் பிறகு இந்தத் தேவாலயம் மீண்டும் கட்டப்பட்டது. இது ஒரு சுதந்திர தேவாலயம் ஆகும். 10 வருடங்களாக நடைபெற்ற  நீதிமன்ற வழக்கில், தரப்பட்ட இறுதித் தீர்ப்பு அதன் சுதந்திரத்தை மீண்டும் உறுதிப்படுத்தியது.

"இந்திய வரலாற்றுக்கு முந்தைய காலத்தின் தந்தை" என்று கருதப்படும் பிரித்தானிய தொல்லியலாளரும் புவியியலாளருமான ராபர்ட் புரூஸ் ஃபுட்டின் (1834-1912) அடக்கமான இடமாகும். அவருடைய நினைவுச்சின்னத்தை  இங்கு காணலாம். தேவாலயத்தில் பீட்டர் பெர்சிவல் (1803-1882) கல்லறை உள்ளது. அவர் ஒரு சமயப்பணியாளர், மொழியியலாளர் மற்றும் இலங்கை மற்றும் தென்னிந்தியாவில் ஒரு முன்னோடி கல்வியாளர் ஆவார்.

## மேற்கோள்கள்

பகுப்பு:சேலம் மாவட்டத்திலுள்ள கிறித்தவக் கோயில்கள்
பகுப்பு:சேலம் மாவட்ட சுற்றுலாத் தலங்கள்
பகுப்பு:சேலம் மாவட்டம்
பகுப்பு:மலை வாழிடங்கள்
வார்னர் புரோஸ். தொலைக்காட்சி

**வார்னர் புரோஸ். தொலைக்காட்சி** அல்லது **வார்னர் புரோஸ். தொலைக்காட்சி இசுடியோ** () என்பது அமெரிக்க நாட்டு தொலைக்காட்சி நிகழ்ச்சி தயாரித்து மற்றும் விநியோகிக்கும் நிறுவனம் ஆகும். இது வார்னர் புரோஸ். என்டர்டெயின்மென்டுக்கு சொந்தமான மற்றும் வார்னர் புரோஸ். டிஸ்கவரியின் துணை நிறுவனமும் ஆகும். இந்த பிரிவு மார்ச் 21, 1955 இல் தொடங்கப்பட்டது, இதன் முதல் தலைவர் ஜாக் எல். வார்னரின் மருமகன் வில்லியம் டி. ஓர் ஆவார்.

இது பாரமவுண்ட் குளோபலின் தொலைக்காட்சிப் பிரிவான சிபிஎஸ் இசுடியோவுடன் இணைந்து, தி சிடபிள்யூ இன் தொலைக்காட்சி தயாரிப்புப் பிரிவாகச் செயல்படுகிறது (இதில் வார்னர் புரோஸ். டிஸ்கவரி 50% உரிமைப் பங்கைக் கொண்டுள்ளது), இருப்பினும் ஷேம்லெஸ் மற்றும் ஷோடைம் போன்ற பிற நெட்வொர்க்குகளுக்கான நிகழ்ச்சிகளையும் இது தயாரிக்கிறது. 2015 ஆம் ஆண்டு நிலவரப்படி, வருவாய் மற்றும் நூலகத்தால் (சோனி பிக்ச்சர்ஸ் டெலிவிஷன்  உடன்) அளவிடப்பட்ட உலகின் இரண்டு பெரிய தொலைக்காட்சி தயாரிப்பு நிறுவனங்களில் இதுவும் ஒன்றாகும்.

## மேற்கோள்கள்

## வெளி இணைப்புகள்
*

பகுப்பு:1955 நிறுவனங்கள்
தொலைக்காட்சி
பகுப்பு:அமெரிக்க தொலைக்காட்சி தயாரிப்பு நிறுவனங்கள்
பகுப்பு:அமெரிக்க பொழுதுபோக்கு நிறுவனங்கள்
மார்க் கப்பனின் குதிரையேற்றச் சிலை

**மார்க் கப்பனின் குதிரையேற்றச் சிலை** (ஆங்கிலம்: Equestrian statue of Mark Cubbon) மார்ச் 16, 1866 ஆம் தேதியன்று இந்தியாவின் பெங்களூரில் திறக்கப்பட்டது. இந்தச் சிலை கார்லோ மரோசெட்டி (ஆங்கிலம்: Carlo Marochetti) என்பவரால் செய்யப்பட்டது.  கர்நாடக உயர்நீதிமன்ற வளாகத்தில் நிறுவப்பட்டது, ஆனால் உயர்நீதிமன்றத்தைச் சுற்றியுள்ள பாதுகாப்பை மேம்படுத்துவதற்காக, ஜூன் 2020 ஆம் தேதியன்று  கப்பன் பூங்காவிலிருந்து, அதிகாரப்பூர்வமாக ஸ்ரீ சாமராஜேந்திரா பூங்காவிற்கு மாற்றப்பட்டது.  

## மேற்கோள்கள்

பகுப்பு:இந்தியாவில் உள்ள நினைவுச் சின்னங்கள்
பகுப்பு:பூங்காக்கள்
பகுப்பு:சிலைகள்
பகுப்பு:கர்நாடகாவிலுள்ள மாநகரங்கள்
பகுப்பு:கர்நாடகா
கோலா கண்டா யானைகள் பாதுகாப்பு மையம்

**கோலா கண்டா யானைகள் பாதுகாப்பு மையம்** (மலாய்: *Pusat Konservasi Gajah Kuala Gandah*; ஆங்கிலம்: *Kuala Gandah Elephant Conservation Centre*) என்பது மலேசியா, பகாங், தெமர்லோ நகருக்கு அருகில் அமைந்து உள்ள ஒரு வனவிலங்கு காப்பகம் ஆகும்.

இந்தக் காப்பகம் பகாங் குராவ் வனவிலங்கு காப்பகத்தின் (ஆங்கிலம்: *Krau Wildlife Reserve*; மலாய்: *Pusat Konservasi Gajah Kuala Gandah*) ஒரு பகுதியாக உள்ளது.

குராவ் வனவிலங்கு காப்பகம் என்பதை குராவ் வனவிலங்கு சரணாலயம் என்றும் அழைப்பதும் உண்டு. தித்திவாங்சா மலைத்தொடரில் 60,349 ஹெக்டேர் பரப்பளவைக் கொண்டது. இது மலேசியாவில் மிகப்பெரிய வனவிலங்கு காப்பகமாகும்.

## பொது

கோலா கண்டா யானைகள் பாதுகாப்பு மையம், 1989-ஆம் ஆண்டில் மலேசிய வனவிலங்கு மற்றும் தேசிய பூங்காக்கள் அமைப்பினால் *(Malaysian Department of Wildlife and National Parks)* நிறுவப்பட்டது. காடுகளில் தனித்து விடப்படும் அல்லது தனித்து வாழும் யானைகளுக்கு ஓர் இடமாற்றுத் தளம் வழங்கப்பட வேண்டும் என்பதற்காக இந்த மையம் அமைக்கப்பட்டது.

ஆசிய யானைகளின் வாழ்விடங்கள் காடுகளின் அழிப்பு அல்லது வேளாண்மைத் திட்டங்கள் போன்றவற்றினால் நடைபெற்று வருகின்றன. காடுகள் அழிக்கப் படுவதால் வாழ்விடம் இல்லாமல் தடுமாறித் திரியும் யானைகளுக்கு, இந்தக் காப்பகம் ஒரு புகலிடமாக விளங்கி வருகிறது. 1974 ஆம் ஆண்டு முதல் செயல்பட்டு வருகிறது.

### பிரபலமான சுற்றுலாத் தளம்

யானைகள் மீதான பொது விழிப்புணர்வை ஏற்படுத்துவது; வனவிலங்கு ஆராய்ச்சிக்கு ஆதரவு அளிப்பது; ஆகியவற்றைப் பிரதானமான நோக்கமாகக் கொண்டு இந்த மையம் இயங்கி வருகிறது. அந்த வகையில் இந்த மையமாது ஒரு பிரபலமான சுற்றுலா அம்சமாகவும் மாறியுள்ளது.

## காட்சியகம்

File:US Navy 080819-N-4005H-078 Sailors assigned to the Nimitz-class aircraft carrier USS Ronald Reagan (CVN 76) feed an elephant at the Kuala Gandah Elephant Sanctuary.jpg|யானைக்கு உணவளிக்கும் பார்வையாளர்கள்.
File:US Navy 080819-N-4005H-201 Sailors assigned to the Nimitz-class aircraft carrier USS Ronald Reagan (CVN 76) ride an elephant.jpg|யானை சவாரி.
File:US Navy 080820-N-4009P-282 Sailors assigned to the Nimitz-class aircraft carrier USS Ronald Reagan (CVN 76) and other tourists help bathe two Asian elephants.jpg|யானைகளைக் குளிப்பாட்ட உதவுதல்.


## மேற்கோள்கள்

## மேலும் காண்க
* **[[மலேசியத் தேசியப் பூங்காக்களின் பட்டியல்]]**

பகுப்பு:பகாங்
பகுப்பு:வனவிலங்குகள் காப்பகங்கள்
பகுப்பு:மலேசியாவின் வனவிலங்கு காப்பகங்கள்
வார்னர் புரோஸ். நிகழ்பட ஆட்டம்

**வார்னர் புரோஸ். நிகழ்பட ஆட்டம்** அல்லது **வார்னர் புரோஸ். இன்டராக்டிவ் என்டர்டெயின்மென்ட்** () என்பது அமெரிக்க நாட்டு நிகழ்பட ஆட்டத் தொழிற்துறை நிறுவனம் ஆகும். இது பர்பாங்க், கலிபோர்னியாவில் உள்ள அமெரிக்க நிகழ்பட ஆட்ட வெளியீட்டாளர் மற்றும் வார்னர் புரோஸ். டிஸ்கவரியின் புதிதாக உருவாக்கப்பட்ட குளோபல் ஸ்ட்ரீமிங் மற்றும் இன்டராக்டிவ் என்டர்டெயின்மென்ட் யூனிட்டின் ஒரு பகுதி ஆகும்.

இது சனவரி 14, 2004 அன்று வார்னர் புரோஸ். கீழ் நிறுவப்பட்டது. பின்னர் அக்டோபர் 2005 இல் வார்னர் புரோஸ். கோம் என்டர்டெயின்மென்டு பிரிவுக்கு மாற்றப்பட்டது.

## மேற்கோள்கள்

## வெளி இணைப்புகள்
* 

பகுப்பு:2004 நிறுவனங்கள்
நிகழ்பட ஆட்டம்
பகுப்பு:அமெரிக்க பொழுதுபோக்கு நிறுவனங்கள்
தேவாங்க புராணம்

**தேவாங்க புராணம்** என்பது தேவாங்க சமூகத்தின் *குலக்கதை* அல்லது தொன்ம  வரலாறு. இது அவர்களின் புகழ்பெற்ற நிறுவனரான, தேவால மகரிசியின் வாழ்க்கை வரலாறு மற்றும் அவரது ஏழு அவதாரங்கள், சௌடேஸ்வரி அன்னை, சடங்குகள் மற்றும் பழக்கவழக்கங்கள் ஆகியவற்றைக் விவரிக்கிறது. தேவாங்க சமூகத்தவர்கள்  அனைத்து தென்னிந்திய மாநிலங்களிலும் வசிக்கிறார்கள். வட இந்திய மாநிலங்களில் இவர்கள் பிளவுபட்டுள்ளனர்.. அவர்கள் பாரம்பரியமாக பருத்தி துணி நெசவு மற்றும் துணி வணிகத்தில் ஈடுபட்டுள்ளனர்.

## சமயம்
தேவாங்கர்களின் முக்கிய தெய்வங்கள்: அருள்மிகு  இராமலிங்க சௌடேசுவரி அம்மன் அல்லது அருள்மிகு சௌடேசுவரி தேவி மற்றும் ஸ்ரீ இராமலிங்கேஸ்வரர் ஆவர். 

## மொழிபெயர்ப்புகள்
சுமார் கி.பி. 1532 ஆந்திர பிரதேசத்தில் உள்ள தேவாங்க மக்கள் தங்கள் *குலபுராணத்தை* எழுதும்படி தெலுங்கு கவிஞர் பத்ரலிங்க கவியிடம் கோரிக்கை விடுத்தனர், இதன் விளைவாக தேவாங்க புராணம் உருவானது. இது *தாசிமாத்ரா-திவிபதி* பாணியில் கவிதைகளாக எழுதப்பட்டுள்ளது. 

## மேற்கோள்கள்

## வெளி இணைப்புகள்

* தேவாங்க புராணம்,  (கன்னடத்தில்)
பகுப்பு:புராணங்கள்
பகுப்பு:கன்னடம்
வசந்தியும் லட்சுமியும் பின்னே ஞானும் (திரைப்படம்)

***வசந்தியும் லட்சுமியும் பின்னே ஞானும்*** ( transl. வசந்தி, லக்ஷ்மி மற்றும் நான் ) என்பது வினயன் இயக்கி, 1999 ஆம் ஆண்டு வெளிவந்த இந்திய மலையாள மொழித் திரைப்படமாகும். இப்படத்தில் கலாபவன் மணி, காவேரி, பிரவீணா, சாய் குமார் ஆகியோர் முக்கிய வேடங்களில் நடித்துள்ளனர். இத்திரைப்படம் இரண்டு தேசிய திரைப்பட விருதுகளை வென்றது : எம்.ஜி. ஸ்ரீகுமார் சிறந்த ஆண் பின்னணிப் பாடகருக்கான  விருதை வென்றார்.கலாபவன்  மணிக்கு சிறப்பு நடுவர் விருது .கிடைத்தது.

*வசந்தியும் லக்ஷ்மியும் பின்னே ஞானும்* தமிழில் *[[காசி (திரைப்படம்)|காசி]]* என்றும், தெலுங்கில் *சீனு வசந்தி லட்சுமி* என்றும், கன்னடத்தில் *நம்ம ப்ரீத்திய ராமு* என்றும் மறு ஆக்கம் செய்யப்பட்டது.

## நடிகர்கள்

* கலாபவன் மணி இராமுவாக
* காவேரி லட்சுமியாக
* பிரவீணா வசந்தியாக
* பரத் கோபி
* சாய்குமார் தாமசாக
* வாணி விச்வநாத்
* இந்த்ரன்ஸ்
* ஜனார்த்தனன் கிருஷ்ணனாக
* மேகநாதன்
* பிரியா
* கிருஷ்ணகுமார் சுலைமானாக
* அகச்டின்
* மீனா கணேசு
* பிரியங்கா அனூப்
* ஓமனா யோசப்
* விக்னேசு
* சுவாதி நாராயணன் சிறு பெண் வசந்தியாக 
* மஞ்சுசா மோகன்தாசு இளம்பெண் லட்சுமியாக

## வெளியீடு
இப்படம் 27 மே 1999 அன்று வெளியானது.

### திரைப்பட நுழைவு சீட்டு விற்பனை வசூல்
இப்படம் வணிக ரீதியாகவும் விமர்சன ரீதியாகவும் வெற்றி பெற்றது.

## பாடல்கள்
இப்படத்தின் பாடல்கள் யூசப் அலி கெச்சேரியின் வரிகளுடன் மோகன் சித்தாராவால் இசையமைக்கப்பட்டது.. இந்த ஒலிப்பதிவை 'சர்கம் ஸ்பீடு ஆடியோஸ்' விநியோகித்துள்ளது.

"சாந்துபொட்டும் சங்கிலிசும்" பாடலுக்காக எம்.ஜி.ஸ்ரீகுமார் இரண்டாவது முறையாக சிறந்த ஆண் பின்னணிப் பாடகருக்கான தேசிய திரைப்பட விருதைப் பெற்றார் .

## விருதுகள்

* சிறந்த ஆண் பின்னணி பாடகருக்கான தேசிய திரைப்பட விருது - எம்ஜி ஸ்ரீகுமார்
* தேசிய திரைப்பட விருது – சிறப்பு நடுவர் விருது – கலாபவன் மணி
* கேரள மாநில திரைப்பட விருது – சிறப்பு நடுவர் விருது – கலாபவன் மணி
* சிறந்த நடிகருக்கான ஏசியாநெட் திரைப்பட விருது - கலாபவன் மணி
* சிறந்த துணை நடிகைக்கான ஏசியாநெட் திரைப்பட விருது - பிரவீணா

## மறுஆக்கங்ககள்
*வசந்தியும் லட்சுமியும் பின்னே ஞானும்* தமிழில் *[[காசி (திரைப்படம்)|காசி]]* (2001), கன்னடத்தில் *நம்ம ப்ரீத்திய ராமு* (2003), தெலுங்கில் *சீனு வசந்தி லட்சுமி* (2004), மற்றும் சிங்களத்தில் *சூரியா* (2012) என மறு ஆக்கம் செய்யப்பட்டது.

## மேற்கோள்கள்

பகுப்பு:இந்திய நாடகத் திரைப்படங்கள்
பகுப்பு:இந்திய மலையாளத் திரைப்படங்கள்
பகுப்பு:1999 மலையாளத் திரைப்படங்கள்
இரெபா ரே

**இரெபா ரே**  (Reba Ray)  இந்தியாவின்  ஒடியா மாநிலத்தைச் சேர்ந்த ஒரு கவிஞர் ஆவார். கல்வியாளர் மற்றும் நிர்வாகி என்ற பன்முகங்களுடன் இவர் இயங்கினார்.  ஆரம்பகால ஒடியா பெண் எழுத்தாளர்களில் ஒருவராக அறியப்பட்ட இவர், கட்டாக்கில் உள்ள மாதிரி பெண்கள் பள்ளியின் நிறுவனரும் ஆவார். இவரது சிறுகதையான *சன்யாசி*  என்ற சிறுகதை ஒரு பெண் எழுத்தாளரால் எழுதப்பட்ட ஆரம்பகால நவீன ஒடியா சிறுகதையாக கருதப்படுகிறது.   புகழ்பெற்ற ஒடியா கவிஞர் மதுசூதன் ராவின் மருமகள் என்றும் இவர் அறியப்பட்டுகிறார். 1876 ஆம் ஆண்டு பிறந்த இரெபா ரே 1957 ஆம் ஆண்டு இறந்தார். 

## தொழில்
பெண் கல்விக்கு முன்னோடியாக இருந்தார். 1906 ஆம் ஆண்டு  கட்டாக்கில் மாதிரி பெண்கள் பள்ளியை நிறுவினார். அதில் இசை மற்றும் தையல் கற்றுக்கொடுக்கும் வசதி இருந்தது.   1892 ஆம் ஆண்டு  *ஆசா* என்ற பெண்கள் பத்திரிகையை நிறுவினார். ஒடிசாவின் முதல் குழந்தைகள் பத்திரிகையான *பிரபாத்* என்ற பத்திரிகையையும் இவர் நிறுவினார்.  *உத்கல் சாகித்யா* இதழிலும் இவரது கதைகள் வெளியாகின.  குகாலி, இயாச்பூரில் மற்றொரு பள்ளியை நிறுவினார்.  

## வெளியிடப்பட்ட படைப்புகள்

* அஞ்சலி, 1903 
* சகுந்தலா, 1904 

## மேற்கோள்கள்


பகுப்பு:ஒடிசா நபர்கள்
பகுப்பு:இந்தியப் பெண் எழுத்தாளர்கள்
பகுப்பு:1957 இறப்புகள்
பகுப்பு:1876 பிறப்புகள்
குமுதினி மொகபத்ரா

**குமுதினி மொகபத்ரா** (*Kumudini Mohapatra*) இந்தியாவின் ஒடிசா மாநிலத்தைச் சேர்ந்த எழுத்தாளர் மற்றும் மொழிபெயர்ப்பாளர் ஆவார். ஒடிய மொழியில் இவர் எழுதுகிறார். பயணக்கட்டுரையான அமெரிக்காரா கரா ஓ கரானியும்  அறிவியல் புனைகதையான சந்திரா அபிமுகே அபிசானும் இவரது பிரபலமான படைப்புகளில் சிலவாகும். குமுதினி மொகபத்ரா 1947-1948 காலகட்டத்தில் அறிவியல் எழுத்தில் தீவிரமாக இருந்தார்.
மொகபத்ரா விஞ்ஞானியும் அறிவியல் எழுத்தாளருமான கோகுலானந்த மகாபத்ராவை திருமணம் செய்து கொண்டார்.இத்தம்பதியருக்கு ஐந்து குழந்தைகள் இருந்தனர். 1930 ஆம் ஆண்டில் பிறந்த குமுதினி 2006 ஆம் ஆண்டில் இறந்தார்.
## மேற்கோள்கள்

பகுப்பு:ஒடியா மொழி பெண் எழுத்தாளர்கள்
பகுப்பு:1930 பிறப்புகள்
பகுப்பு:2006 இறப்புகள்
ஒடிசா பொது சுகாதார பொறியியல் அமைப்பு

**ஒடிசா பொது சுகாதார பொறியியல் அமைப்பு** (*Orissa Public Health Engineering Organisation*) 1956 ஆம் ஆண்டு ஒடிசா அரசாங்கத்தால் உருவாக்கப்பட்ட ஒரு பொது நிறுவனம் ஆகும். ஒடிசா மாநிலத்தில் உள்ள நகர்ப்புற பகுதிகளுக்கு நீர் வழங்கல் மற்றும் கழிவுநீர் வசதிகளை வழங்கும் பணியுடன் வீட்டுவசதி மற்றும் நகர்ப்புற மேம்பாட்டுத் துறையின் நிர்வாகக் கட்டுப்பாட்டின் கீழ் இயங்குகிறது.

## மேற்கோள்கள்

## புற இணைப்புகள்
* [Public Health Engineering Organization website

[பகுப்பு:ஒடிசா]
டிசி என்டர்டெயின்மென்டு

**டிசி என்டர்டெயின்மென்டு** () என்பது செப்டம்பர் 2009 இல் நிறுவப்பட்ட ஒரு அமெரிக்க நாட்டு பொழுதுபோக்கு நிறுவனம் ஆகும். இந்த நிறுவனம் பர்பாங்க், கலிபோர்னியாவை தலைமையிடமாக கொண்டு வார்னர் புரோஸ். என்டர்டெயின்மென்ட்டின் துணை நிறுவனமாக இயங்கிவருகிறது. இது டிசி காமிக்ஸின் அறிவுசார் சொத்துக்களை (எழுத்துகள்) நிர்வகிக்கிறது.

## வரலாறு
### உருவாக்கம்
செப்டம்பர் 9, 2009 இல் டிசி காமிக்ஸ் நிறுவனம் டிசி என்டர்டெயின்மென்டின் துணை நிறுவனமாக மாறும் என்று வார்னர் புரோஸ். நிறுவனம் அறிவித்தது. பின்னர் வார்னர் பிரீமியரின் தலைவரான டயான் நெல்சன், புதிதாக உருவாக்கப்பட்ட ஹோல்டிங் நிறுவனம் மற்றும் டிசி காமிக்ஸ் ஆகியவற்றின் தலைவரானார். தலைவரும் வெளியீட்டாளருமான பால் லெவிட்ஸ் அங்கு பங்களிக்கும் ஆசிரியர் மற்றும் ஒட்டுமொத்த ஆலோசகர் பதவிக்கு மாறினார். வார்னர் புரோஸ். மற்றும் டிசி காமிக்ஸ் ஆகியவை 1969 முதல் ஒரே நிறுவனத்திற்குச் சொந்தமானவை.

### டைம் வார்னர்/வார்னர் மீடியா (2010–2022)
பிப்ரவரி 18, 2010 அன்று, டிசி என்டர்டெயின்மென்ட் நிறுவனத்தால் ஜிம் லீ மற்றும் டான் டிடியோவை டிசி காமிக்ஸின் இணை-வெளியீட்டாளர்களாகவும், ஜெஃப் ஜான்ஸ் தலைமை கிரியேட்டிவ் அதிகாரியாகவும், ஜான் ரூட் விற்பனை, சந்தைப்படுத்தல் மற்றும் வணிக மேம்பாட்டுக்கான துணைத் தலைவராகவும் மற்றும் பேட்ரிக் கால்டனை நிதி மற்றும் நிர்வாகத்தினராகவும் அறிவித்தது.

### டிஜிட்டல் விநியோகம்
ஆகஸ்ட் 2020 இல் டிசி யுனிவர்சின் அனைத்து காணொளி உள்ளடக்கங்களும் எச்பிஓ மாக்சுக்கு இடம்பெயர்ந்துவிடும் என்று டிசி வெளியீட்டாளர் ஜிம் லீ அறிவித்தார். அத்துடன் டிசி யுனிவர்சின் பெரும்பாலான ஊழியர்கள் பணிநீக்கம் செய்யப்பட்டுள்ளனர். செப்டம்பர் 2020 இல் டிசி யுனிவர்சின் அசல் நிரலாக்கம் மற்றும் எதிர்கால தயாரிப்புகள் வார்னர் மீடியாவின் புதிய ஓடிடி சேவையான எச்பிஓ மாக்சு இல் பதிவிடப்படும் என்று அறிவிக்கப்பட்டது.

## மேற்கோள்கள்

பகுப்பு:2009 நிறுவனங்கள்

என்டர்டெயின்மென்டு
பகுப்பு:அமெரிக்க பொழுதுபோக்கு நிறுவனங்கள்
பகுப்பு:அமெரிக்க ஊடக நிறுவனங்கள்
வார்னர் பிரீமியர்

**வார்னர் பிரீமியர்** () என்பது 2006 முதல் 2013 வரை செயல்பட்ட அமெரிக்க நாட்டு வார்னர் புரோஸ். கோம் என்டர்டெயின்மென்ட்டின் நேரடி-காணொளி சேவை மற்றும் வார்னர் புரோஸ். நிறுவனத்தின் துணை நிறுவனமாகும்.

இந்த நிறுவனத்தின் முத்திரை நேரடி வெளியீட்டிற்கு கூடுதலாக, வார்னரின் துணை நிறுவனங்களான டிசி காமிக்ஸ் மற்றும் வார்னர் புரோஸ். இயங்குபடம்  போன்ற பல நேரடி-காணொளி இயங்குபடங்களுக்கு பயன்படுத்தப்பட்டது. வளர்ந்து வரும் பொருளாதார நிச்சயமற்ற தன்மை மற்றும் இலக்கமுறைப் பல்திறவாற்றல் வட்டு சந்தையில் ஒரு பெரிய சரிவு காரணமாக, ஆறு வருட செயல்பாட்டிற்குப் பிறகு வார்னர் பிரீமியரை மூடிவிட்டதாக வார்னர் பிரதர்ஸ் 2012 இல் அறிவித்தது.

## மேற்கோள்கள்

## வெளி இணைப்புகள்
* Warner Premiere

பகுப்பு:2006 நிறுவனங்கள்
பிரீமியர்
பகுப்பு:அமெரிக்கத் திரைப்படத் தயாரிப்பு நிறுவனங்கள்
வார்னர் புரோஸ். கோம் என்டர்டெயின்மென்டு

**வார்னர் புரோஸ். கோம் என்டர்டெயின்மென்டு** () என்பது அமெரிக்க நாட்டு வார்னர் புரோஸ். நிறுவனத்திற்கு சொந்தமான வீட்டு காணொளி எண்ணிம விநியோக பிரிவாகும். இந்த நிறுவனம் நிறுவனம் 1979 இன் பிற்பகுதியில் பேட்மாசு மற்றும் வி.எச்.எஸ் காணொளி கேசட்டுகளில் இருபது படங்களுடன் அமெரிக்காவில் தொடங்கப்பட்டது. பின்னர் இந்த நிறுவனம் 1979 மற்றும் 1980 முழுவதும் கூடுதல் தலைப்புகளைச் சேர்க்கும் வகையில் அதன் வரிசையை விரிவுபடுத்தியது.

## மேற்கோள்கள்

பகுப்பு:1978 நிறுவனங்கள்
கோம் என்டர்டெயின்மென்டு
பகுப்பு:அமெரிக்க பொழுதுபோக்கு நிறுவனங்கள்
பகுப்பு:அமெரிக்க ஊடக நிறுவனங்கள்
டிசி யுனிவர்சு இன்பினிட்டு

**டிசி யுனிவர்சு இன்பினிட்டு** () என்பது அமெரிக்க நாட்டு டிசி காமிக்ஸின் நிகழ்நிலை  சேவையாகும். இது சனவரி 21, 2021 அன்று தொடங்கப்பட்டது மற்றும் டிசி வெளியிட்ட காமிக் புத்தகங்களின் கடந்த கால இதழ்களை முதன்மையாக இணையத்தில் விநியோகம் செய்கிறது. இது 2020 இல் எச்பிஓ மாக்சு இல் அதன் காணொளி உள்ளடக்கம் மற்றும் அசல் நிரலாக்கத்திற்குப் பிறகு, முந்தைய டிசி பிரபஞ்சம் என்ற ஓடிடி சேவையின் மறுதொடக்கம் ஆகும்.

## மேற்கோள்கள்

பகுப்பு:2021 நிறுவனங்கள்
பகுப்பு:டிசி காமிக்ஸ்
பகுப்பு:அமெரிக்க பொழுதுபோக்கு நிறுவனங்கள்
பகுப்பு:சந்தா சேவைகள்
முஹம்மது அஹமது சையத் கான் சத்தாரி

**முஹம்மது அஹமது சையத் கான் சத்தாரி** (Muhammad Ahmad Said Khan Chhatari) லெப்டினன்ட் கலோனல் சயீத் உல்-முல்க் நவாப் சர் முஹம்மது அஹமது சையத் கான், [GBE - KCSI - KCIE] பொதுவாக **சத்தாரியின் நவாப்** என்று குறிப்பிடப்படுகிறார். (பிறப்பு 12 டிசம்பர் - 1888 இறப்பு 1982) ஐக்கிய மாகாணங்களின் கவர்னர், ஐக்கிய மாகாணங்களின் முதல்வர், ஹைதராபாத் நிஜாமின் நிர்வாகக் குழுவின் தலைவர் (அதாவது ஹைதராபாத் பிரதமர்) மற்றும் இந்தியாவின் தலைமை சாரணராகவும் இருந்தார்.

## பிறப்பு
அவர் பிரித்தானிய இந்தியாவின் ஐக்கிய மாகாணத்தில் தற்போதைய உத்தரப் பிரதேசத்தில் உள்ள சத்தாரியில் 12 டிசம்பர் 1888 அன்று சத்தாரியின் நவாப் முகமது அப்துல் அலி கானின் லால்கானி குடும்பத்தில் பிறந்தார்.

## கல்வி
நவாப் சத்தாரி தனது கல்வியை அலிகரில் உள்ள முஹம்மதன் ஆங்கிலோ-ஓரியண்டல் கல்லூரியில் பயின்றார்.

## திருமணம்
நவாப் சத்தாரி தலிப் நகரின் நவாப்பும் தனது சொந்த மாமாவுமான நவாப் அப்துல் சமத் கான் பகதூரின் மகளை மணந்தார். அவருக்கு ரஹத் சயீத் கான் மற்றும் ஃபர்ஹத் சயீத் கான் என இரு மகன்கள் இருந்தனர். இளைய மகன், ஃபர்ஹத் சயீத் கான், ஹிந்துஸ்தானி பாரம்பரிய இசையில் தனது ஆர்வத்திற்காக குறிப்பிடத்தக்கவர் மேலும் அவர் கொல்கத்தாவில் உள்ள சங்கீத் ரிசர்ச் அகாடமியில் இசை பயின்றார். இந்தியப் பிரிவினைக்குப் பிறகு குடும்பம் பாகிஸ்தானுக்குச் சென்றது, மூத்த மகன் (ரஹத் சயீத் சட்டாரி) பாகிஸ்தான் தேசிய செனட்டின் செனட்டரானார்.

## வட்ட மேசை மாநாடு
நவம்பர் 12, 1930 அன்று லண்டனில் உள்ள செயின்ட் ஜேம்ஸ் அரண்மனையில் நடைபெற்ற முதல் வட்ட மேசை மாநாட்டில், ஆகா கான் தலைமையில் நவாப் சத்தாரி கலந்து கொண்டார். இவருடன், முஹம்மது அலி ஜின்னா, சர் முகமது ஷபி, மௌலானா முஹம்மது அலி, டாக்டர் ஷஃபத் அலி, சர் முஹம்மது ஜஃபருல்லா கான் மற்றும் ஏ. கே. பசுலுல் ஹக்உட்பட்ட முஸ்லீம் தூதுக்குழுவினர் கலந்து கொண்டனர்.

## முதலமைச்சர்
நவாப் சத்தாரி 17 மே 1923 முதல் 11 ஜனவரி 1926 வரை ஐக்கிய மாகாணங்களின் அமைச்சரவையில் பதவி வகித்தார் பின்னர் 1931 இல் அவர் விவசாய அமைச்சராகவும் பதவி வகித்தார். தொடர்ந்து [ஐக்கிய ஆக்ரா மற்றும் அயோத்தி மாகாணத்தின் முதலமைச்சராக 3 ஏப்ரல் 1937 முதல் 16 சூலை 1937 வரை பதவி வகித்தார்.

==ஹைதராபாத்தின் பிரதம மந்திரி==
நவாப் சத்தாரி ஜூலை 1941 முதல் ஆகஸ்ட் 1941 வரை இந்தியாவின் தேசிய பாதுகாப்புக் குழுவில் உறுப்பினராக இருந்தார். ஹைதராபாத் சமஸ்தானத்தின் பிரதம மந்திரி பதவியை ஏற்க அவர் தனது தேசிய பாதுகாப்பு குழு பதவியை ராஜினாமா செய்தார்.

== மேற்கோள்கள் ==


[பகுப்பு:1888 பிறப்புகள்
பகுப்பு:1982 இறப்புகள்
பகுப்பு:உத்தரப் பிரதேச ஆளுநர்கள்
பகுப்பு:இந்திய முஸ்லிம்கள்
பகுப்பு:அலிகர் முஸ்லிம் பல்கலைக்கழக முன்னாள் மாணவர்கள்
பகுப்பு:உத்தரப் பிரதேச அரசியல்வாதிகள்
பகுப்பு:உத்தரப் பிரதேச முதலமைச்சர்கள்
மாண்டேக் டன்டாஸ் காக்பர்ன்

**மாண்டேக் டன்டாஸ் காக்பர்ன்** (/ˈkoʊbərn/) (31 ஜனவரி 1789  - 28 செப்டம்பர் 1869) 1820 மற்றும் 1829 ஆம் ஆண்டுகளுக்கு இடையில், இந்தியாவில் தமிழ்நாட்டில் உள்ள சேலத்தின் மாவட்ட ஆட்சியர் மற்றும் இசுகாட்டிசு காபி தோட்டக்காரர் ஆவார். சேவராய் மலைகளின் வளங்களை மேம்படுத்தியதற்காக காக்பர்ன் "ஏற்காட்டின் தந்தை" என்று அழைக்கப்படுகிறார், மேலும் காபி, பேரிக்காய் மற்றும் ஆப்பிள்களை, தமிழகத்தின் பெரும்பாலான மலைவாழிடங்களில் , குறிப்பாக சேலம் மாவட்டத்தில் உள்ள  ஏற்காட்டின், ஒரு சிறிய மலையில் பயிரிடுவதை அறிமுகப்படுத்தியவர் இவர்.
இடது|thumb| கோத்தகிரியில் கல்லறை
சேலம் கலெக்டராக இருந்தபோது காக்பர்ன் தமிழ்நாட்டில் காபி தோட்டங்களை மேம்படுத்த உதவினார். , ஏற்காடு, கோத்தகிரி போன்ற பல மலைவாழிடங்களுக்குச் சென்றார். 1820 ஆம் ஆண்டில் ஏற்காட்டிற்குச் சென்றபோதுதான் அரேபியாவில் இருந்து கொண்டுவரப்பட்ட காபி செடிகளை அறிமுகப்படுத்தினார். காக்பர்ன் ஒரு சிறிய குடிசையை அமைத்தார், அது இப்போது கிரேஞ்ச் எஸ்டேட் (ஆங்கிலம்: Grange Estate) என்று அழைக்கப்படுகிறது. 1857 இன் இந்தியக் கிளர்ச்சியின் போது, இக்கட்டிடம் கோட்டை போன்ற கட்டமைப்பை உருவாக்குவதற்காக பலப்படுத்தப்பட்டது. மேலும் இது இன்று ஒரு முக்கிய அடையாளமாகத் திகழ்கிறது. கோத்தகிரியின் முதல் காபி தோட்டம்  1843 ஆம் ஆண்டு காக்பர்னால் கன்கூட்டியில் (Kanhutty) உருவானது . கேத்தரின் நீர்வீழ்ச்சி,  கோத்தகிரியில் இருந்து 7 கி.மீ., அமைந்துள்ளது. இந்த நீர்வீழ்ச்சி இவரின் மனைவி கேத்தரின் ஜேன் லாஸ்செல்ஸ் (இறப்பு 30 ஆகஸ்ட் 1879) பெயரால் கேத்தரின் நீர்வீழ்ச்சி என்று பெயரிடப்பட்டிருக்கலாம் என்று கருதப்படுகிறது. இருப்பினும் செயின்ட் கேத்தரின் நீர்வீழ்ச்சியின் பெயர்  1852 ஆம் ஆண்டில்தான் பதிவு செய்யப்பட்டுள்ளது.

## மேற்கோள்கள்

பகுப்பு:1869 இறப்புகள்
பகுப்பு:1789 பிறப்புகள்
பகுப்பு:பிரித்தானிய இந்திய இராணுவ அதிகாரிகள்
பகுப்பு:ஏற்காடு
நான்காம் விக்ரகராசன்

{
	"type": "FeatureCollection",
	"features": [
		{
			"type": "Feature",
			"properties": { "marker-symbol": "star", "title": "அஜ்மீர்", "description": "Ajayameru (Ajmer) was Vigraharaja's capital: inscriptions from his reign have been found at Adhai Din Ka Jhonpra" },
			"geometry": { "type": "Point", "coordinates": [74.6251327, 26.4552512] }
		},
		{
			"type": "Feature",
			"properties": { "marker-symbol": "monument", "title": "Bisaldeo temple, Bisalpur" },
			"geometry": { "type": "Point", "coordinates": [75.4571403, 25.9271197] }
		},
		{
			"type": "Feature",
			"properties": { "marker-symbol": "monument", "title": "Lohari", "description": "Bhilwara district" },
			"geometry": { "type": "Point", "coordinates": [75.4, 25.65] }
		},
		{
			"type": "Feature",
			"properties": { "marker-symbol": "monument", "title": "Narhar", "description": "Also called Narhad or Narhada" },
			"geometry": { "type": "Point", "coordinates": [75.5960745, 28.2944746] }
		},
		{
			"type": "Feature",
			"properties": { "marker-symbol": "monument", "title": "Topra", "description": "The inscription discovered at Topra is now located in Delhi" },
			"geometry": { "type": "Point", "coordinates": [77.1623852, 30.1252841] }
		}
	]
}

**நான்காம் விக்ரகராசன்** (*Vigraharaja* IV) (ஆட்சி சுமார் 1150-1164 பொ.ச.), **விசாலதேவன்** என்றும் அழைக்கப்படும் இவர் வடமேற்கு இந்தியாவின் சகமான அரசர் ஆவார். ஏறக்குறைய அனைத்து அண்டை நாட்டு மன்னர்களையும் அடக்கியதன் மூலம் சகமான சாம்ராச்சியத்தை ஒரு பேரரசாக மாற்றினார். இவரது இராச்சியம் இன்றைய இராஜஸ்தான், அரியானா மற்றும் தில்லியின் முக்கிய பகுதிகளை உள்ளடக்கியது. மேலும், பஞ்சாப் மற்றும் உத்தரபிரதேசத்தின் சில பகுதிகளிலும் இருந்திருக்கலாம்.

விக்ரகராசன் தனது தலைநகரான அஜயமேருவில் (நவீன அஜ்மீர் ) பல கட்டிடங்களை நிறுவினார். அவற்றில் பெரும்பாலானவை அஜ்மீரை முஸ்லிம்கள் கைப்பற்றிய பிறகு அழிக்கப்பட்டன அல்லது முஸ்லிம் கட்டிடங்களாக மாற்றப்பட்டன. இவை சமசுகிருத கற்றல் மையத்தை உள்ளடக்கியது. பின்னர் அது அதாய் டின் கா ஜோன்ப்ரா பள்ளிவாசலாக மாற்றப்பட்டது. விக்ரகராசன் எழுதிய சமசுகிருத மொழி நாடகமான *ஹரகேலி நாடகம்*, பள்ளிவாசல் தளத்தில் கண்டுபிடிக்கப்பட்ட கல்வெட்டுகளில் பொறிக்கப்பட்டுள்ளது.

## ஆரம்ப கால வாழ்க்கை
விக்ரகராசன் சகமான மன்னன் அர்னோராசனுக்கு பிறந்தார். விக்ரகராசனின் மூத்த சகோதரரும் முன்னோடியுமான ஜகத்தேவன் தனது தந்தையைக் கொன்றார். இவர்களது ஒன்றுவிட்ட சகோதரர் சோமேசுவரன், குசராத்தில் அவரது சோலாங்கிய தாய்வழி உறவினர்களால் வளர்க்கப்பட்டார். தந்தையின் மரணத்திற்குப் பழிவாங்க ஜகத்தேவனைக் கொன்ற பிறகு விக்ரகராசன் அரியணை ஏறியிருக்கலாம். 
thumb| பிசல்பூரில் உள்ள பிசல்தேவன் கோயில் விக்ரகராசனால் கட்டப்பட்டது

## சான்றுகள்

## உசாத்துணை

* 
* 
* 
* 

பகுப்பு:இந்திய வரலாறு
பகுப்பு:இராஜஸ்தான் வரலாறு
பகுப்பு:இந்திய அரசர்கள்
இரண்டாம் நாகபட்டன்

**இரண்டாம் நாகபட்டன்** (*Nagabhata* II) (ஆட்சி 805-833) பிரதிகார வம்சத்தைச் சேர்ந்த ஒரு இந்தியப் பேரரசர் ஆவார். இவர் தனது தந்தை வத்சராசனுக்குப் பிறகு பிரதிகாரப் பேரரசின் அரியணை ஏறினார். இவரின் தாயார் ராணி சுந்தரி தேவி என்பவராவார். இவர் கன்னோசி வெற்றிக்குப் பிறகு "பரமபட்டாரகன், மகாராஜாதிராஜா, பரமேசுவரன்" போன்ற  ஏகாதிபத்திய பட்டங்களுடன் நியமிக்கப்பட்டார் .  

## ஆட்சி
இரண்டாம் நாகபட்டனைப் பற்றி குவாலியர் கல்வெட்டில் ஒரு குறிப்பு காணப்படுகிறது. சிந்து, ஆந்திரா, விதர்பா, கலிங்கம், மத்ஸ்யர்கள், வட்சஸ், மாளவர்கள், கிராதர்கள், அனர்தர்கள் மற்றும் அரேபியர்களை இவர் தோற்கடித்தார். இவர் சைந்தவ ஆட்சியாளர் முதலாம் ரணகாவை தோற்கடித்து மேற்கு சௌராட்டிராவை (தற்போது குசராத்து ) கைப்பற்றினார். கன்னோசியில் சக்ராயுத ஆட்சியாளர்களையும் தோற்கடித்தார்.  பின்னர் நடைபெற்ற ஒரு போரில் இராஷ்டிரகூட பேரரசர் மூன்றாம் கோவிந்தனால் (793-814) தோற்கடிக்கப்பட்ட இவர் மால்வா மற்றும் குசராத்தை இழந்தார். இருப்பினும், இராஷ்டிரகூடர்களிடமிருந்து மால்வாவை மீட்டார், பாலப் பேரரசிடமிருந்து பீகார், கன்னோசி , சிந்து-கங்கைச் சமவெளி  வரை கைப்பற்றினார். மேலும் மேற்கில் இருந்த முஸ்லிம்களை]] எதிர்த்தார். கன்னோசி பிரதிகார மாநிலத்தின் மையமாக மாறியது. இது அவர்களின் அதிகாரத்தின் உச்சத்தின் போது (836-910) வட இந்தியாவின் பெரும்பகுதியை உள்ளடக்கியது. 

இவரது வழித்தோன்றலான மிகிர போஜனின் ஒரு கல்வெட்டு, இவரைப் பற்றி  "வேதத்தில் விதிக்கப்பட்ட நல்லொழுக்க செயல்களின் பெரும் வளர்ச்சியை விரும்பி, சத்திரிய குடும்பங்களின் வழக்கப்படி தொடர்ச்சியான மத சடங்குகளை செய்தவர் " என விவரிக்கிறது. நாகபட்டன் பகவதியின் பக்தராக இருந்ததாக கூறப்படுகிறது.&nbsp;

இவர் தனது ஆரம்பகால வாழ்க்கையில் பாலர்களின் பெரிய இராணுவத்தை எதிர்கொண்டார். அதில் 50,000 யானைப் படை இருந்தது, முங்கரில் மன்னர் தர்மபாலன் தலைமையில் நாகபட்டன் வெற்றி பெற்றார். வத்சராஜாவின் சார்பாகப் போரிட்ட சங்கரகன குகிலன் தனது சபதத்தை நிறைவேற்றியதாக அவனது குகில நிலப்பிரபுத்துவ பாலாதித்தியனின் (கி.பி. 813) சட்சு கல்வெட்டு கூறுகிறது.

இவருக்குப் பின்னர் ராமபத்ரன் ஆட்சிக்கு வந்தார். சில முந்தைய வரலாற்றாசிரியர்கள் நாகபட்டனை சைனக் கணக்குகளின்படி பொ.ச. 832-833 இல் இறந்த ஆமாவுடன் அடையாளப்படுத்தினர் (பார்க்க Àma#Identification with Nagabhata ). இந்த அடையாளத்தின் அடிப்படையில், நாகபட்டனின் ஆட்சியானது கிபி 833 இல் முடிவடைந்ததாகக் கருதப்படுகிறது. இந்த அடையாளத்துடன் உடன்படாத வரலாற்றாசிரியர் ஷியாம் மனோகர் மிஸ்ரா, நாகபட்டனின் மரணத்தை கிபி 825 இல் குறிப்பிடுகிறார். 

## கூர்ஜர-பிரதிகாரப் பேரரசின் ஆட்சியாளர்கள்
* நாகபட்டர்  (730–760)
* காகுஸ்தன் மற்றும் தேவராஜன் (760–780)
* வத்சராஜன்  (780–800)
* இரண்டாம் நாகபட்டன் (800–833)
* இராமபத்திரன்  (833–836)
* மிகிர போஜன் (836–885)
* முதலாம் மகேந்திரபாலன் (885–910)
* இரண்டாம் போஜன்  (910–913)
* முதலாம் மகிபாலன்  (913–944)
* இரண்டாம் மகேந்திரபாலன் (944–948)
* தேவபாலன்  (948–954)
* விநாயக பாலன்   (954–955)
* இரண்டாம் மகிபாலன்   (955–956)
* இரண்டாம் விஜயபாலன  (956–960)
* இராஜபாலன்  (960–1018)
* திரிலோசன பாலன்  (1018–1027)
* யாஷ்பாலன் (1024–1036)

## இதனையும் காண்க
* கூர்ஜர தேசம்
* மத்தியகால இந்தியா
## சான்றுகள்

### உசாத்துணை
* 
* 

பகுப்பு:இந்துப் பேரரசுகள்
பகுப்பு:இந்தியப் பேரரசுகள்
பகுப்பு:ஆசியாவின் முன்னாள் முடியாட்சிகள்
பகுப்பு:இந்திய அரச மரபுகள்
பகுப்பு:குசராத் வரலாறு
பகுப்பு:இராஜஸ்தான் வரலாறு
பகுப்பு:மத்தியப் பிரதேச வரலாறு
பகுப்பு:மத்தியப் பிரதேசம்
பகுப்பு:இராஜஸ்தான்
பகுப்பு:குசராத்து
கெர்சன் மாகாணம்

**கெர்சன் மாகாணம்** உக்ரைன் நாட்டின் மாகாணங்களில் ஒன்றாகும்.  இது உக்ரைனின் தெற்கில் கருங்கடலை ஒட்டி அமைந்துள்ளது. இது கிரிமியாவிற்கு வடக்கில் அமைந்துள்ளது.  இதன் நிர்வாகத் தலைநகரம் கெர்சன் நகரம் ஆகும்.
28,461 சதுர கிலோ மீட்டர் பரப்பளவும், 10,16,707 மக்கள் தொகையும் கொண்ட கெர்சன் மாகாணத்தில், பழத்தோட்டங்கள் அதிக உள்ளதால், இதனை உக்ரைன் நாட்டின் *பழக்கூடை* என்று அழைக்கப்படுகிறது. உக்ரைன் மீதான உருசியாவின் படையெடுப்பின் போது, உருசியர்கள் கெர்சன் மாகாணம் முழுவதையும் கைப்பற்றி, தனது கைப்பாவை ஆளுநரை நியமித்துள்ளது.

## புவியியல்
கெர்சன் மாகாணத்தில் வடக்கில் தினிப்ரோவ்ஸ்க் மாகாணம், தெற்கில் சர்சைக்குரிய கருங்கடல் மற்றும் கிரிமியா தன்னாட்சிக் குடியரசும், மேற்கில் மைக்கோலைவ் மாகாணமும்,  கிழக்கில் அசோவ் கடல் மற்றும்  சப்போரியா மாகாணமும் எல்லைகளாகக் கொண்டுள்ளது. கெர்சன் மாகாணத்தின் நடுவில் தினேப்பர் ஆறு வடக்கிலிருது, தெற்காக பாய்கிறது.
## மக்கள் தொகை பரம்பல்
2021-ஆம் ஆண்டின் கணக்கெடுப்பின்படி, கெர்சன் மாகாணத்தின் மக்கள் தொகை 1,083,367 ஆகும். மக்கள் தொகையில் பெண்கள் 53.3% ஆகும். இதன் மக்கள் தொகை அடர்த்தி ஒரு சதுர கிலோ மீட்டருக்கு 38 ஆக உள்ளது. இம்மாகாண மக்கள் தொகையில் 61.5% நகர்புறங்களில் வாழ்கின்றனர். இதன் 38.5% அல்லது 467,600  பேர் வேளாண்மைத் தொழில் செய்கின்றனர்.

* உக்ரைனிய மொழி பேசுவோர் -  82.0%
* உருசிய மொழி பேசுவோர் – 14.1%
* பெலேருஸ் மொழி பேசுவோர் – 0.7%
* மெஸ்கெட்டியன் துருக்கிய மொழி பேசுவோர் – 0.5%
*  கிரிமிய தார்த்தர் மொழி பேசுவோர் – 0.5%
* பிறர்– 2.2%
## உக்ரைன் மீதான உருசியாவின் படையெடுப்பு

2 மார்ச் 202 அன்றுஉக்ரைன் மீதான உருசியாவின் படையெடுப்பின் நடைபெற்ற கெர்சன் சண்டையின போது, 2 மார்ச் 202 அன்று உருசிய  இராணுவம், கெர்சன் நகரத்தையும் கைப்பற்றியது. பின்னர் 23 மார்ச் 2022 அன்று கெர்சன் மாகாணம் முழுவதையும் கைப்பற்றியது. கெர்சன் மாகாணத்தை நிர்வகிக்க உருசிய ஆதரவு ஆளுநரை இராணுவம் நியமித்துள்ளது.  

## நிர்வாகப் பிரிவுகள்

கெர்சன் மாகாணம் 18 மாவட்டங்களையும்,  9 நகரங்களையும், 30 பேரூராட்சிகளையும், 658 கிராமங்களையும்கொண்டது. 2015-இல் கெர்சன் நகரத்தை 3 நகர்புற மாவட்டங்களாகப் பிரித்துள்ளனர்.

## இதனையும் காண்க
* கெர்சன் நகரம்

## மேற்கோள்கள்

## வெளி இணைப்புகள்

* Portal of Kherson
* Site of Kherson nationalists
* State Administration of Kherson Region – official site 
* Information Card of the Region – official site of the Cabinet of Ministers of Ukraine
* Promo-video about Kherson and South of Ukraine - official YouTube channel of The center of tourism and adventures "ХерсON"

பகுப்பு:உக்ரைனின் மாகாணங்கள்
டிசி பிரபஞ்சம்

**டிசி பிரபஞ்சம்** () என்பது டிசி என்டர்டெயின்மென்டு மற்றும் வார்னர் புரோஸ். டிஜிட்டல் நெட்வொர்க்ஸ் மூலம் இயக்கப்பட்ட அமெரிக்க நாட்டைச் சேர்ந்த கோரிய நேரத்து ஒளித சேவையாகும். இந்த சேவை முதன்முதலில் 2017 இல் அறிவிக்கப்பட்டு, செப்டம்பர் 15, 2018 இல் தனது சேவையை ஆரம்பித்தது. இந்தச் சேவையில் அசல் தொலைக்காட்சி நிகழ்ச்சிகள், தேர்ந்தெடுக்கப்பட்ட இயங்குபடத் தொடர்கள் மற்றும் டிசி இன் பின்பட்டியலில் இருந்து திரைப்படங்கள், டிசி காமிக்ஸில் இருந்த வரைகதை ஆகியவை அடங்கும்.

இந்த சேவை ஆகஸ்ட் 2020 இல் நிறுத்திக்கொண்டு மீதமுள்ள அனைத்து அசல் நிரலாக்கங்களும் இறுதியில் எச்பிஓ மாக்சுக்கு மாற்றப்பட்டது. இந்தச் சேவை பின்னர் டிசி யுனிவர்சு இன்பினிட்டு என ஜனவரி 21, 2021 இல் மீண்டும் தொடங்கப்பட்டது.

## மேற்கோள்கள்

பகுப்பு:2018 நிறுவனங்கள்
பிரபஞ்சம்
பகுப்பு:இணைய தொலைக்காட்சி ஓடை சேவைகள்
பகுப்பு:கோரிக்கை சேவைகளில் சந்தா காணொளிகள்
பிரிவு (வணிகம்)

**பிரிவு** () என்பது ஒரு வணிகத்தின் பிரிவு, சில சமயங்களில் வணிகத் துறை அல்லது வணிக அலகு (பிரிவு) என அழைக்கப்படுகிறது, இது ஒரு வியாபாரம், அமைப்பு அல்லது நிறுவனம் பிரிக்கப்பட்ட பகுதிகளில் ஒன்றாகும்.

## கண்ணோட்டம்
பிரிவுகள் ஒரு வணிகத்தின் தனித்துவமான பகுதிகள் ஆகும். இந்த பிரிவுகள் அனைத்தும் ஒரே நிறுவனத்தின் பகுதியாக இருப்பதால், பிரிவுகளின் அனைத்து கடமைகள் மற்றும் கடன்களுக்கு அந்த நிறுவனம் சட்டப்பூர்வமாக பொறுப்பாகும். வங்கித் துறையில் ஒன்வெஸ்ட் வங்கி மற்றும் சிஐடி வங்கியுடனான அதன் உறவு ஒரு உதாரணம் ஆகும். சிஐடி வங்கி என்பது நிதிச் சேவை நிறுவனமான சிஐடி குழுமத்தின் சில்லறை வங்கிப் பிரிவாகும்.

### சட்டப் பொறுப்பு

துணை நிறுவனங்கள் வரிவிதிப்பு, ஒழுங்குமுறை மற்றும் பொறுப்பு ஆகியவற்றின் நோக்கங்களுக்காக தனித்தனியான வரி, தனித்துவமான சட்ட நிறுவனங்களாகும். இந்த காரணத்திற்காக, அவை பிரிவுகளிலிருந்து வேறுபடுகின்றன, அவை முதன்மை நிறுவனத்திற்குள் முழுமையாக ஒருங்கிணைக்கப்பட்ட வணிகங்களாகும், மேலும் சட்டப்பூர்வமாகவோ அல்லது வேறுவிதமாகவோ அதிலிருந்து வேறுபட்டவை அல்ல.

## மேற்கோள்கள்

பகுப்பு:நிறுவன வகைகள்